उज्जयिनी
 साक्षात् अधः गच्छतु  उज्जयिनी ( ( शृणु) /ˈʊdʒdʒɛɪnə/) (हिन्दी: उज्जैन, आङ्ग्ल: Ujjain) इत्येतन्नगरं मध्यप्रदेशराज्यस्य उज्जयिनीविभागे अन्तर्गतस्य उज्जयिनीमण्डलस्य केन्द्रम् अस्ति । उज्जयिनी भारतस्य मध्यप्रदेशराज्यस्य प्रमुखी नगर्यस्ति । अन्यथेदं नगरम् उज्जैनिति नाम्ना प्रसिद्धमस्ति । इदं नगरम् क्षिप्रानद्याः तटे स्थितमस्ति । इदमेकं प्राचीनं नगरमस्ति । इदं विक्रमादित्यस्य राज्यस्य केन्द्रमासीत् । इदं नगरं कालिदासनगरीत्यपि ख्यातमस्ति । अत्र प्रतिद्वादशवर्षेष्वेकवारं सिंहस्थकुम्भोत्सवः (महाकुम्भमेला) भवति । भगवतः शिवस्य द्वादशज्योतिर्लिङ्गेषु अन्यतमं महाकालेश्वर-नामकं ज्योतिर्लिङ्गम् अस्मिन् नगरे स्थितमस्ति । उज्जयिनी मध्यप्रदेशराज्यस्य इन्द्रपुरमहानगरात् ५५ कि. मी. दूरेऽस्ति । अस्य प्राचीनानि नामानि – अवन्तिका, कनकशृङ्गेत्यादीनि ग्रन्थेषु मिलन्ति । इदं मन्दिराणां नगरमस्ति । अत्र अनेकानि तीर्थभूतानि द्रष्टव्यानि स्थानानि सन्ति ।